בס"ד

לשכנים היקרים שלום וברכה

ברוך השם, זכינו לגור בבניין שבו כל משפחה מתברכת בילדים נפלאים וברוכי כישרונות, ואין ספק שהמשחקים והשמחה שהם מביאים איתם מוסיפים חיים ואווירה חיובית לכולנו..
עם זאת, רצינו לשתף בתחושתנו בנוגע למשחקי הכדור. אנו מבינים שילדים צריכים לפרוק אנרגיה וזה דבר ברוך מאוד, ובאמת שלא מדובר בתלונה על עצם המשחקים עצמם.
אבל לעיתים, כאשר הכדור נבעט שוב ושוב על ארון הפח לידנו, בשעות אחר הצהריים והערב המאוחרות (עד 21:00 ואפילו קצת מעבר), נגרם קושי להרדמת הילדים הקטנים בביתנו, מה שמאתגר אותנו כהורים.
אם לדעתכם הדברים בגדר הסביר – כמובן שאין בכוונתנו להעיר או להפריע. אך אם גם אתם חושבים שאולי ניתן למצוא פתרון שיפחית את הרעש, נשמח אם תוכלו לכוון את ילדיכם למקום מתאים יותר או להציע דרכים לשחק באופן שקט יותר.
תודה רבה על ההבנה ושיתוף הפעולה!
שיהיה לכולנו שכנות טובה ונעימה תמיד
בברכה
אחת המשפחות בבניין

